<classify> Waziri wa Elimu, Sayansi na Teknolojia, Profesa Joyce Ndalichako amesema kuwa mwalimu anayedaiwa kumuua mwanafuzi katika shule moja mjini Bukoba, mkoani Kagera hakutumwa kufanya hivyo na serikali huku akiwashauri wazazi kutokuwa na wasiwasi baada ya tukio hilo.Jana Jumanne, taarifa zilisambaa mitandaoni na vyombo vya habari kuwa mwanafunzi wa darasa la tano katika shule ya Msingi Kibeta iliyoko Manispaa ya Bukoba, Sperius Eradius 13, amefariki dunia akidaiwa kipigwa na mwalimu wake akituhumiwa kuiba pochi ya mwalimu.Naungana na Kamanda wa Polisi wa mkoa wa Kagera kuwa huyo mwalimu hakutumwa kufanya hivyo. Hivyo wakati tunaendelea kufuatailia suala hili, wazazi wawe na amani juu ya uwepo wa watoto wao shuleni, Prof Ndalichako amesema.Profesa ameongeza kuwa shule ni sehemu salama hivyo, asitokee mtu yoyote atakayefanya shule ionekane kuwa so sehemu salama.Hata hivyo, amesema kuwa serikali itamshughulikia mtu yeyote atakayesababisha shule zionekane si mahali salama pa kuishi.  <topic>: KITAIFA 